Samandráttur: Línuskip: Tað eru fýra ísfiskalínuskip við Ísland. Eitt landar mánadagin, tvey seinni í vikuni, meðan tað fjórða neyvan landar í vikuni. Tey fáa mest av toski, hýsu og so nakað av longu og brosmu. Fýra frystilínuskip eru eisini við Ísland, men tey landa neyvan í vikuni. Eitt er á Íslandsrygginum og fiskar mest av toski og eitt er vestanfyri, sum fiskar mest av longu. Bæði landa mánadagin. So eru tvey norðanfyri og tvey onnur eru vestanfyri. Tey fiska mest av toski og hýsu og so nakað av longu og brosmu. . Tey landa helst øll síðst í vikuni. Útróður: Streymurin verður hampuligur og tað sær út til at tað bívur brúkiligt veður onkran dag, so tí vantað vit nakað av útróði. Teir sum rógva út við línu, fáa ein blanding av toski og hýsu, meðan snellubátarnir fáa næstan bara tosk. Djúpvatnstrolarar: Trýggjir eru til fiskarí og koma helst tveir at landa fyrst í vikuni, meðan tann triðji neyvan landar í vikuni. Teir fiska upsa, svartkalva og kongafisk. Partrolarar: Teir flestu eru til fiskarí. Tey fáa mest av upsa, men smáligt fiskarí tíverri. Koma inn sum vikan líður. Trolbátar: Ein landar mánadagin, hevur mest av toski og hýsu. So eru trýggjir nýliga byrðaðir túr og koma tí helst at landa síðat í vikuni. Allir eru norðanfyri og fiska mest av toski og hýsu. Garnaskip: Tvey fiska svartkalva og kemur annað at landa mánadagin og hitt seinni í vikuni.